කොරෝනා වසංගතය පාලනය නොකිරීමේ වගකීම රජය භාර ගත යුතු බව විපක්ෂ නායක සජිත් ප්‍රේමදාස පවසනවා.ඔහු මේ බව සඳහන් කලේ කොරෝනා ව්‍යසනයෙන් පීඩිත ජනතාව සුවපත් කිරීම සඳහා මෙරට සෞඛ්‍ය සේවයට අත්‍යාවශ්‍ය වන රෝහල් උපකරණ අදාළ රෝහල් වෙත පරිත්‍යාග කිරීම වෙනුවෙන් ක්‍රියාත්මක විපක්ෂයෙන් හුස්මක් වැඩසටහනේ නව අදියර ආරම්භ කිරීම පිළිබඳව අදහස් දක්වමින්.මේ අතර, රජයේ වෛද්‍ය නිලධාරින්ගේ සංගමය සහ විපක්ෂ නායක සජිත් ප්‍රේමදාස අතර විශේෂ සාකච්ඡාවක් කොළඹ පිහිටි විපක්ෂ නායක කාර්යාලයේදී අද පැවැත්වුණා.රජයේ වෛද්‍ය නිලධාරින්ගේ සංගමය නියෝජනය කරමින් එහි ප්‍රධාන නිලධාරින් කිහිපදෙනෙකුම ඊට එක්ව සිටියා.